**ՀԻՄՆԱՎՈՐՈՒՄ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԼՈՌՈՒ ՄԱՐԶԻ ՍՏԵՓԱՆԱՎԱՆ ՀԱՄԱՅՆՔԻ 2024 ԹՎԱԿԱՆԻ ՏԱՐԵԿԱՆ ԱՇԽԱՏԱՆՔԱՅԻՆ ՊԼԱՆԻ ԻՐԱԿԱՆԱՑՄԱՆ ՎԵՐԱԲԵՐՅԱԼ ՀԱՇՎԵՏՎՈՒԹՅՈՒՆԸ ՀԱՍՏԱՏԵԼՈՒ ՄԱՍԻՆ ՈՐՈՇՄԱՆ ՆԱԽԱԳԾԻ**

Հայաստանի Հանրապետության Լոռու մարզի Ստեփանավան համայնքի 2024 թվականի տարեկան աշխատանքային պլանի (այսուհետ՝ ՏԱՊ) իրականացման վերաբերյալ հաշվետվությունը կազմվել է, հիմք ընդունելով Հայաստանի Հանրապետության «Տեղական ինքնակառավարման մասին» օրենքի 18–րդ հոդվածի 1-ին մասի 4.1-րդ կետը, 35-րդ հոդվածի 1-ին մասի 3.1-րդ կետը և 82.1-րդ հոդվածի 6-րդ մասը:

Նախագծի մշակման գործընթացում ներգրավված են եղել համայնքապետարանի համապատասխան ստորաբաժանումները և պատասխանատու անձինք։

Հաշվետվության միջոցով ի մի է բերվում համայնքապետարանի տարբեր բաժինների կողմից տարվա ընթացքում կատարված աշխատանքները։ Այն նաև արտացոլում է համայնքային բյուջեի ծախսերի բաշխվածությունն ըստ ոլորտների։

ՏԱՊ-ով նախատեսված 24 ծրագրերից 14-ը ամբողջությամբ իրականացվել է, 7 ծրագիր չի իրականացվել, 3 ծրագիր իրականացվել է մասնակի։

ՏԱՊ-ի հաշվետվությունը պատրաստվել է ծրագրերի պլանավորման և իրականացման աստիճանի չափման նպատակով:

Իրավական ակտի ընդունման արդյունքում Ստեփանավան համայնքի զարգացմանն ուղղված ծրագրերի պլանավորումն ու իրականացումն ավելի արդյունավետ և համակարգված է իրականացվում։